Pranešimas spaudai

2025 m. liepos 28 d.

**Prekybos tinklas „Maxima“ keičia amžiaus patvirtinimo tvarką: ką svarbu žinoti perkantiems prekes, kurioms taikomi ribojimai**

**Prekybos tinklas „Maxima“ nuo šių metų rugpjūčio 1 d. palaipsniui, per mėnesį, įsives naują amžiaus patvirtinimo įrankį ir supaprastins vidinę tvarką perkant prekes, kurioms taikomi amžiaus apribojimai. Amžiaus patvirtinimo įrankis kasose diegiamas siekiant užtikrinti teisėtą tokių prekių pardavimą, palengvinti kasininkų darbą bei išvengti žmogiškų klaidų. Pirkėjai pokyčių neturėtų pajausti, tačiau primenama, jog be asmens dokumento prekių, kurioms taikomas amžiaus cenzas, įsigyti nepavyks.**

„Vis dar pasitaiko atvejų, kai jauni žmonės bando įsigyti alkoholinių, energinių gėrimų ar tabako gaminių neturėdami tam teisės. Į šią problemą žiūrime labai atsakingai – siekiame užtikrinti, kad amžiaus ribojimai būtų taikomi tinkamai. Todėl parduotuvių kasose atsiranda naujasis amžiaus patvirtinimo įrankis, kuris leidžia šį procesą padaryti tikslesnį ir patogesnį tiek mūsų darbuotojams, tiek pirkėjams“, – sako „Maximos“ Atstovas ryšiams su žiniasklaida Titas Atraškevičius.

Ši amžiaus tikrinimo tvarka bus taikoma visoms prekėms, kurioms galioja amžiaus ribojimai: alkoholiniai gėrimai parduodami nuo 20 metų, tabako gaminiai, energiniai gėrimai ir loterijos bilietai – nuo 18 metų, o F1 kategorijos fejerverkai, pavyzdžiui, tortų fontanai ar bengališkos ugnelės – nuo 14 metų.

Tiek savitarnos, tiek įprastose kasose iš pradžių kasininkas vizualiai įvertins ar pirkėjas atrodo jauniau nei 30 metų. Jei taip – bus prašoma pateikti asmens dokumentą, tuomet kasininkas į sistemą įves gimimo metus, jeigu informaciją dar būtina patikslinti įves mėnesį, pasirinks atitinkamą dienos intervalą. Asmens duomenys nebus saugomi – jie bus naudojami tik konkretaus pirkimo metu.

„Siekiame, kad amžiaus patvirtinimo procesas būtų kuo greitesnis ir nesukeltų nepatogumų pirkėjams. Todėl raginame jaunesnius klientus, neseniai įgijusius teisę įsigyti ribojamas prekes, visuomet turėti su savimi fizinį asmens dokumentą“, – pažymi T. Atraškevičius

Prekybos tinklas apie pasikeitusią tvarką klientus informuos ir pačiose parduotuvėse: prie kasų bus įrengti specialūs ženklinimai ir informaciniai lipdukai, kabės plakatai.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas komunikacija@maxima.lt